Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1609

c) Ezen szakasz alatt a friss égési sérülések gyógykezelése folyamán való minõsítése, valamint az egy évnél nem régebbi égési sérülések következményes állapota kerüljön minõsítésre. (Az égési sérülés következményei, elsõsorban a hegesedések, jelenlegi ismereteink szerint a sérüléstõl számított egy év alatt nyerik el végleges állapotukat). Az egy évnél régebbi égési sérülések következményeit az általános sebészet, a plasztikai sebészet és a traumatológia vonatkozó szakaszai szerint kell minõsíteni (pl. sérülések következményei, csonkolás, tartós hegek stb.). A minõsítés elvégzésénél minden rovat szerint egyöntetûen figyelembe kell venni a sérülés várható gyógytartamát. Az I. fokúnál mélyebb égési sérülések gyógytartama általában még operatív kezelés esetén is meghaladja a 30 napot, de elérheti a 90 napot is. Fontos adat kell legyen a sérülés mélysége, továbbá kiterjedése, nem kevésbé localisatiója. Ezen szempontok figyelembevételével hozzávetõlegesen eldönthetõ a várható gyógytartam, valamint következtetni lehet a sérülés következtében várhatóan kialakuló maradandó következményekre. A kezelés minõsége szintén alapvetõen meghatározó tényezõ. A localisatiótól függõen (ruházat viselhetõsége, testtájak különbözõ megterhelése), a kis kiterjedésû mûtéttel kezelt esetek is nyerhetnek ideiglenesen alkalmatlan minõsítést. (Részvastagságú bõrátültetés után a végleges állapot kialakulása egy évnél korábban nem várható.) Ideiglenesen alkalmatlan minõsítést igényel minden olyan eset, melynek várható gyógytartama meghaladja a 60 napot. Operatív kezelés esetén részvastagságú bõrátültetések, melyek a 3—5 testfelület% nagyságot meghaladják, illetve az ennél kisebb kiterjedés esetén ízületek felett, deréktájon (derékszíj viselése), a lábszáron (bakancs viselése), a nyakon és az arcon való elhelyezkedés esetén szintén ideiglenesen alkalmatlan minõsítést igényelnek. Idetartoznak még a fenti localizatiójú, konzervatív kezelés során hegesedéssel gyógyult (vagy bõr atrophiával járó) esetek is, kiterjedésüket tekintve 5% felett. Alkalmatlan minõsítést igényel minden égett sérült, melynek elsõdleges kezelése, illetve a következmények felszámolása várhatóan hosszan tartó mûtéti sorozatot igényel, vagy olyan végleges következmények (hegesedés, nagyfokú fizikai leromlás stb.) alakulnak ki, melyek a katonai szolgálat ellátását kizárják. Az égési sérülések gyógytartama, illetve a véglegesnek mondható állapot kialakulása jelenlegi ismereteink szerint fél évtõl 2 évig terjed. 203.1. enyhe: minden I. fokú égési sérülés, amely várhatóan nem szövõdik functionalis konzekvenciájú maradandó károsodással, függetlenül a kiterjedéstõl. Minden felületes II. fokú sérülés (II/1) 10% alatti kiterjedésben. Minden átmeneti mélységû és mély égés, mely 1%, illetve ez alatti kiterjedésû és nem érint „kitüntetett” testtájat. 203.2. kp. súlyos: minden égési sérülés, melynek várhatóan fél, egy éven belül felszámolható következményei vannak. Minden felületes II. fokú égési sérülés 10% kiterjedés felett. Minden átmeneti mélységû (II/2) és mély égési sérülés, melyek következményei fél, egy éven felül felszámolhatók, nem érintenek „kitüntetett” testtájat és nem haladják meg a II/2. mélység esetén a 10%-ot, III. fok esetén az 5%-ot. 203.3. súlyos: minden a fentiekbe be nem sorolt égési sérülés.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes